Hei! Olen Helena Penttilä.
On hieno asia, että olet kanssani kuuntelemassa Jumalan Sanaa.
Haluan tänään puhua Johanneksen evankeliumin sanojen kautta.
Se löytyy Johanneksen evankeliumin 6. luvusta.
Täällä Raamattu kertoo, kuinka suuri kansanjoukko -
oli kuuntelemassa Jeesusta.
Monet saivat kokea valtavan avun siinä, -
että Jeesus sai lähestyä heidän elämäänsä ja muuttaa sen.
Tapahtui merkillinen asia.
Jeesus lähettää opetuslapsensa järven toiselle puolelle.
Kansa näki, että rannassa oli ainoastaan yksi vene.
He näkivät, kuinka opetuslapset menivät venheeseen, -
mutta Jeesus itse ei mennyt.
Kun tuli seuraava aamu, he ihmettelivät, -
kun Jeesus oli rannalla toisella puolella.
Raamattu kätkee tässä aivan valtavan salaisuuden -
ja Jumalan valtasuuruuden valtavana.
Kun tänään aamulla luin näitä jakeita, -
niin aivan kuin Jumalan valtasuuruus, -
Hänen, joka ei ole sidottu meidän rajallisuuteemme, -
astuu tässä jälleen kerran Jumalan Sanan lehdiltä meidän eteemme.
Se osoittaa, että Jeesus tuli kansaa varten, -
niitä ihmisiä varten, jotka Hän haluaa pelastaa.
Jeesus tuli myös kaikkien elämän ja kansojen massojen keskeltä -
myös yhtä ihmistä varten.
Juuri tänään haluaisin jotakin tästä jakaa sinun kanssasi.
Tästä 6. luvusta voimme lukea sanat, -
jotka löytyvät jakeesta 25.
"Löydettyään hänet järven toiselta puolelta he kysyivät: -
'Rabbi, milloin sinä tulit tänne?' Jeesus vastasi heille: -
'Totisesti, totisesti minä sanon teille: -
ette te minua sen tähden etsi, että olette nähneet tunnustekoja, -
vaan siksi, että saitte syödä leipää ja tulitte ravituiksi.
Älkää tavoitelko katoavaa ruokaa vaan sitä ruokaa, -
joka säilyy iankaikkiseen elämään -
ja jota Ihmisen Poika teille antaa.
Häneen Isä, Jumala itse, on painanut sinettinsä.'
He kysyivät häneltä: 'Mitä meidän on tehtävä, -
jotta tekisimme Jumalan tekoja?' Jeesus vastasi heille: -
'Jumalan teko on se, että te uskotte häneen, -
jonka Jumala on lähettänyt.'"
Edelleen tämän evankeliumin 6. luvun jae 44 sanoo: -
"Ei kukaan voi tulla minun luokseni, ellei Isä, -
joka on minut lähettänyt, vedä häntä.
Sen, joka tulee, minä herätän viimeisenä päivänä."
Valtavia asioita on kätketty Jumalan kirjan lehdille.
Ensinnäkin 6. luvusta ilmenee, -
kuinka ihmiset lähtivät etsimään Jeesusta.
Etenkin tuo ajatus 'etsimään Jeesusta' on -
kuin tämän puheosuuden otsikkona.
Sen vastakohtana voi aivan kuin kysyä: -
"Mitä sinä, ystäväni, etsit tänään? -
Minkälaista Jeesusta sinä etsit elämääsi?"
Jeesus osoittaa äärettömän vahvasti näissä sanoissa, -
että on suunnaton määrä niitä ihmisiä, -
jotka etsivät Häntä vain ajallisen leivän tai hyvinvoinninkin tähden.
Jeesus menee paljon pidemmälle. Hän on suuri ihmeellinen Vapahtaja.
Hän haluaa osoittaa meille itse kullekin sen todellisuuden, -
että me voisimme sydämestämme etsiä Häntä.
Toisaalta Raamattu sanoo, että etsikää Häntä silloin, -
kun Hän on läsnä. Huutakaa Häntä avuksi, kun Hän lähellä on.
On aivan valtava asia tässä hetkessä sanoa, -
että olemme sellaisessa ajassa ja tilanteessa tässäkin hetkessä, -
että sydänelämä voi huutaa avukseen Herran nimeä.
Ei Hän halua olla joku Jeesus, joka vain hetkeksi tulee elämäämme -
ja vie jonkun kipeän asian ylitse.
Kun siitä selviämme, niin taas ajattelemme, -
että selviämme omilla ehdoillamme ja voimavaroillamme.
Siellä, missä Jeesus on, Hän aina avaa myös ikuisuuden näkökulman -
ihmisen elämään. Tärkeintä ihmiselämässä on, -
että me osaisimme oikealla tavalla valmistautua ikuisuuttamme varten.
Voi, miten moni pelkää tänä päivänä ja on peloissaan!
On paljon elämän varjoja, jotka tulevat ihan arkielämän keskelle.
Tulee asioita, joihin emme löydä vastauksia.
Tulee asioita, joista tiedämme, -
että läheisimmänkään käsi ehkä ei voi auttaa tai sanat lohduttaa.
Silloin sisäinen maailma kaipaa sitä lohdutusta, -
joka yltää sinne sisimmän syvimpiin tuntoihin asti.
Kun etsitään Jeesusta, Raamattu sanoo myös ihanasti, -
että saamme etsiä Häntä koko sydämestämme -
eikä Hän ole silloin kaukana.
Profeetta Jeremia on tallentanut lukuun 23 -
ja jakeisiin 23-24 sanat, -
jotka usein myöskin itselleni luen tämän ajan ja elämän keskellä.
"Herra sanoo: Olenko minä Jumala vain läheltä, -
enkö ole Jumala myös kaukaa?
Voisiko joku piiloutua sellaiseen paikkaan, -
etten minä häntä näkisi? sanoo Herra.
Enkö minä täytä taivasta ja maata? sanoo Herra."
Vanhan liiton profeetta avaa meille tämän valtavan todellisuuden.
Ei yksikään ihminen ole Häneltä salassa.
Ystäväni, et sinäkään, joka tänään sydämestäsi etsit Jeesusta.
Et etsi Häntä vain johonkin tilanteeseen.
Jumala vastaa kyllä näihinkin rukouksiin.
Silti Jumalan syvin tahto on, että Hän saisi vastata -
niin syvästi ihmiselämään, -
että koko elämämme saa siirtyä Jumalan turvallisille käsille.
Profeetta Jeremia tässä aivan kuin painottaa valtavalla tavalla, -
että Jumala on Kaikkivaltias, taivaan ja maan Luoja.
On valtavaa myös, miten Raamattu osoittaa, -
kuinka Jumala asetti kaikki kohdalleen tässä maailmassa, -
kuinka Hän asetti vedet paikoilleen.
Jossakin vaiheessa profeetta jopa huudahtaa, -
että Hän on kourallaan mitannut kaikki maailman vedet.
Ystäväni, jos koko maailman vedet mahtuvat Jumalan kouraan, -
niin miksi ei sinne mahtuisi ihminen, -
joka oman sydämensä sisimmästä etsii yhteyttä elävään Jumalaan.
Juuri tämä Jumalan salattu ja valtava todellisuus alkaa -
lähestyä silloin ihmistä, joka huutaa Häntä avuksi.
Et voisi edes huutaa Häntä avuksi, -
ellei Jumala olisi jo kaukaa nähnyt elämäsi hädän ja tilanteen.
Jumala on ollut jo ennen kuin avasit suutasi -
huutaaksesi Häntä avuksi. Missä tahansa nyt olet -
ja kuuntelet näitä sanoja, on valtavaa sanoa sinulle, -
että juuri nyt sinä olet siinä Jumalan näkökentässä.
Jumala kaukaa näki. Jumala tuli lähelle.
Et voi piiloutua Jumalan silmiltä.
Hän tietää juuri sen paikan, missä tällä hetkellä olet.
Juuri siihen laskeutuu hiljainen taivaan avattu syli.
Siinä on jotakin sellaista rakkautta, jotakin sellaista, -
mihin ei mahdu mikään meidän tekomme ja ansiomme.
Se tulee juuri sinne, missä avuton ihminen huutaa avukseen Herraa.
Ystäväni, ei koskaan tarvitse olla häpeissään siitä, että on avuton, -
kun katseemme saa kääntyä ja etsimme elävää Jumalaa avuksemme.
On ihanaa kohdistaa tänään tämä sanoma sinulle, -
joka tämän edessä kipuilet elämäsi monien kysymysten äärellä.
Jumala haluaa, että saat kokea sellaisen pelastuksen, -
sellaisen Jumalan, että voit sanoa, kuten psalmisti sanoo, -
että minun onneni on olla Jumalaa lähellä.
Psalmissa 73 Aasafin virressä -
tulee niin suurenmoisesti esille ihmisen avuttomuus, -
mutta tulee myöskin suuren Jumalan apu.
Uskon, että olet tänään sellainen ihminen, -
että kun sydämestäsi Häntä avuksi huudat, -
niin sinä löydät Aasafin virren ihanan sanoman -
ihan henkilökohtaisesti elämässäsi todeksi.
Etsiä Jeesusta. Se on jotakin suurta Jumalan armoa.
Joitakin aikoja sitten olin Mikkelin torilla, -
joka kesäisin on kaunis paikka Mikkelin keskustassa.
Siellä on paljon väkeä kesäpäivinä liikkeellä.
Kun siellä väkijoukon keskellä myyntikojujen äärellä kävelin, -
niin yhtäkkiä kuulin jonkun huutavan minua nimeltä.
Katselin ympärilleni ja mietin, kuka tässä väkijoukossa -
huutaa minua? Kenties täällä on joku toinen Helena, jota kutsutaan.
Läksin kävelemään edelleen ja kuulin vielä vahvemman huudon: -
"Helena, pysähdy! Älä mene!" Kun pysähdyin, -
niin tulee keski-iän ylittänyt nainen, -
minulle monista rukoushetkistä äärettömän tuttu ihminen.
Kun katselin hänen olemustaan, hän säteili kirkkautta.
Koko hänen olemuksestaan aivan kuin ryöppysi sellainen ilon -
ja onnellisuuden tuntu. Kun hän näkee, että pysähdyin, -
niin hän huutaa: "Kuule, minulle on tapahtunut valtava asia!"
Tunsin hänet ihmisenä, joka oli menettänyt paljon elämässään.
On ollut kuolemaa, läheisten kuolemaa.
Oli kodin tuhoutuminen tulipalossa.
Oli todella todella monia vaikeita asioita.
Hänen henkiset ja hengelliset voimavaransa alkoivat -
niissä vaiheissa uupua. Olimme monta kertaa polvillamme -
rukousalttarilla ja rukoilimme hänen kanssaan Jumalan ilmestymistä.
Kuitenkin tuntui, että hän lähti usein ahdistuneena pois.
Kun nyt katselin hänen olemustaan, tajusin, -
että jotakin suurta on tapahtunut hänen elämässään.
Niin hän alkaa kertoa ja sanoo: "Kuule, menin raamattupäiville. -
En muista, oliko Kansan Raamattu- seura järjestäjänä vai mikä, -
mutta aiheena siellä oli 'Katso Jeesukseen'."
Juuri sen aiheen tähden hän oli lähtenyt raamattupäiville, -
vaikka hän oli äärettömän väsynyt ja monella tavoin masentunut.
Hän kertoo, että puhuja toisensa jälkeen sanoo: "Katso Jeesukseen."
Sieltä sadan ihmisen keskeltä hänen olisi mieli tehnyt huutaa ääneen: -
"Voi, minä katsoisin Jeesukseen, mutta näyttäkää Hänet minulle! -
Minä en yllä siihen."
Hän sanoo, että kun on tällaisen kivun ja sisäisen huudon alla, -
niin ajattelin, -
ettei kukaan voi olla niin piilossa (Jer. 24:24), -
etteikö Jumala häntä näe. Sitten tulee yhtäkkiä se Jumalan aika.
Hän kertoo, kuinka siinä väkijoukon keskellä juhlasalissa -
hän yhtäkkiä kokee, että lämmin tuuli alkaa ympäröidä häntä.
Hän katselee arasti ympärilleen: "Avasiko joku ikkunan?"
Hän ei näe, että ikkuna olisi missään auki.
Samalla tuo lämpö tulee hänen ylleen.
Hän kokee, kuinka lempeät kädet laskeutuvat hänen harteilleen.
Yhtäkkiä hän putoaa penkkien väliin ja tajuaa, -
että jotakin äärettömän suloista ja lämmintä valuu hänen olemukseensa.
Hän aivan kuin hengittää sisään -
sitä tajuamaansa ihmeellistä Jumalan lämpöä.
Hän kuulee hiljaa takanaan lempeät sanat: -
"Ei sinun tarvitse enää etsiä. Minä olen tässä. -
Minä, Jeesus, tahdon siunata sinua."
Konkreettinen merkillinen kokemus, jota ei kukaan siinä käsittänyt.
Kokous pysähtyi, ja hänet kannetaan penkkien välistä sivuhuoneeseen.
Sinne tulee lääkäri, joka tutkii, onko se kenties sairaskohtaus.
Kun lääkäri tutkii häntä, hän kuulee jostain kaukaa sanat: -
"Ei tämä ole sairaskohtaus. Tässä on jotain enemmän. -
Antakaa hänen levähtää."
Meni tunteja tällaisessa Jumalan ihmeellisessä lämmössä.
Hän tajuaa, kuinka monien vuosien patoumat, -
monet ahdistavat asiat hiljaa poistuvat hänen sisimmästään.
Samanaikaisesti syvää rauhaa tulee hänen olemukseensa.
Hän aivan kuin juo sitä sisäiseen elämäänsä.
Sitten hän alkaa tajuta ja nousee siitä istumaan.
Hän kertoi sitten iloissaan, että kun hän meni iltakokoukseen, -
ja ystäviä siinä ympärillä oli, niin he sanoivat hänelle: -
"Voi, miten ihanaa, että sisar on tervehtynyt sairaskohtauksesta!"
Hänestä oli ihana sanoa, ettei se ollut sairauskohtaus, -
vaan se oli terveyskohtaus. Hän sai kohdata Jeesuksen.
Hän oli etsinyt koko sydämestään.
Jumalalla oli ihan oma auktoriteetti, persoonallinen tapa -
siunata hänet. Tuo siunaus oli ihmeellisen kattava.
Siellä torin vilinässä hän puhui kovalla äänellä tapahtuneesta.
Ihmiset ympäriltämme kaikkoavat, ja me olemme kahdestaan.
Monta ihmistä kulkee ohitse ja katsoo kummastuneena.
Ystävät, eikö ole ihmeellistä? Jos kristityssä maassamme -
joku korottaa äänensä ja puhuu Jeesuksesta, -
puhuu siitä, mitä Jumalan valtakunta on, -
mitä Jeesus voi antaa ihmisen elämään, -
kun ihminen etsii häntä koko sydämestään, -
niin aivan kuin säikähdetään ja kävellään pois.
Ei kehdata kohdata ja uskalleta tunnustaa sitä.
Joskus tuntuu lähes häpeälliseltä, kun joku sanoo tulleensa uskoon.
Kuitenkin yhteyden elävään Jumalaan löytäneenä -
löytää sellaisen todellisuuden, -
että hän ei elää enää ainoastaan tässä hetkessä.
Ei hänen tarvitse peljätä tulevaisuutta, vaan hän tietää, -
että uudestisyntymisessä, Jumalan etsimisessä ja löytämisessä -
hänelle on avattu tie iankaikkiseen elämään asti.
Kaikkein valtavinta on, ettei meistä tule täydellisiä ihmisinä, -
kun saamme tulla uskoon. Meissä on paljon valuvikoja -
ja paljon kasvunmittaa tuleviin aikoihin nähden.
On silti valtavaa nähdä, että sisäinen ihminen, -
se ihminen, johon Jumala satsaa, saa kokea, -
että kaikessa epätäydellisyydessäkin saa polvistua Jumalan edessä.
Saa sanoa: "Jeesus, puhdista minut, uudista minut."
Näin sisäinen maailma saa säilyä ehyenä Jumalan kasvojen edessä.
Tämä sisäinen maailma tämän valtavan löydön jälkeen -
alkaa tajuta, ettei elämäni ei ole sattuma -
eikä se, että olen saanut tulla uskoon.
Jumala oli vaikuttanut jo kaukaa.
Kenties mummusi, pappasi, isäsi tai äitisi, -
työtoverisi, kuka tahansa on jo kaukaa kantanut sinua rukouksin.
Jumala on jo lähtenyt liikkeelle.
Sinä päivänä, kun sinä saat kokea pelastuksen, -
niin olet tullut vain siihen sisälle, jossa Jumala tulee lähelle.
Ei ainoastaan lähelle johonkin tuntumaan, -
vaan Hän astuu sydämen porteista sisälle.
Sen tähden Ilmestyskirja 3:20 sanookin aivan ihanat sanat: -
Katso, minä seison ovella ja kolkutan.
Jos joku kuulee ja avaa, niin minä käyn sisälle -
ja aterioitsen hänen kanssaan.
Se puhuu niin valtavalla tavalla siitä, -
että ihminen ei sen jälkeen enää ole oman onnensa nojassa.
Hänen koko elämänsä on siirretty uudestisyntymisessä -
iankaikkisen Jumalan käsivarsille.
Kun tuo löytämisen ihme tapahtuu, ei tarvitse kysyä naapureilta, -
ei läheisiltä: "Olenko tullut uskoon?"
Sen tietää yksinkertaisesti sisäisesti, että Jeesus on minussa.
Hän on laskenut Henkensä vakuudeksi ja pelastusvarmuudeksi -
ihmisen sisimpään. Elämän henki, joka on laskettu sisimpäämme, -
janoaa alati uudistumista Jumalan Sanan alamaisuudessa.
Sen tähden tuleekin valtava nälkä syödä Jumalan Sanoja.
Jumalan Pyhä Henki avaa niitä meille ravinnoksi.
Samalla myös ymmärrämme, mitä se on, kun Raamattu sanoo, -
että Hän täyttää omansa myös Pyhällä Hengellä ja tulella.
Uskon meidän olevan nyt sen aikakauden äärellä, -
jossa ne etsineet ja sadat tuhannet löytäneet Jumala haluaa viedä -
syvempään kuuliaisuussuhteeseen elävän Jumalan kanssa.
Silloin Hänen todellisuutensa ja valtava läsnäolonsa -
voi valloittaa meidät niin, että voimme viedä tätä viestiä, -
olla toisille rohkaisijana, rukoilla toistemme puolesta.
Voimme nähdä, että vielä sairaita paranee.
Voi, miten paljon on tullut viestiä viime päivinä, -
miten Jumala on koskettanut myös tätä ruumiin olemusta -
ja antanut terveyttä Jeesuksen valtavassa nimessä.
On monia elämän vaikeuksia, vaikka ne eivät välittömästi poistu, -
niin yhtäkkiä tajuaa, että tulee uusi voima vaikeuksien keskelle.
Minun ei enää tarvitse painaa katsettani alas, vaan saan sanoa: -
"Jeesus, olet tässäkin tilanteessa minun kanssani."
Juuri tällaisen Jumalan eteen tämän epävarman aikakauden keskellä -
haluan sinua kutsua myöskin tänään.
Silloin, kun etsit elämääsi Jeesusta, -
niin Jumalan taivas aukaisee ovensa.
Haluan sanoa sinulle, että panosta siihen koko elämäsi.
Älä tyydy etsimään vain joitakin kokemuksia Jumalan hyvyydestä, -
vaan etsi kaikkein suurinta hyvyyttä.
Etsi Häntä, Jeesusta Kristusta, itseään.
Saat löytää nämä Vapahtajan kädet.
Ne laskeutuvat elämäsi kohdalle.
Tuo ystävä, joka koki tuon suunnat- toman ihanan kokemuksen, sanoi: -
"Ei kaikkia ongelmiani ole otettu pois, -
mutta minulla on aivan uusi suhde Jeesukseen.
Saan aamu aamulta sanoa Hänelle: 'Jeesus, tässä minä olen.'
Minun ei tarvitse kohdata peljäten niitä elämän vaikeuksia."
Ystäväni, eikö ole suurenmoista, kun voi tänä aikakautena julistaa, -
että on jotakin, mikä riittää. On jotakin, mikä kestää.
On jotakin, missä on tulevaisuus ja väkevä elämän toivo.
On, jotakin missä ajatellaan myöskin sinusta, -
että Jumalalla on hyvä tahto luomaansa ihmistä kohtaan.
Sinä, ystäväni, olet ollut paljon ihmisten ylenkatseen kohteena.
Olet kokenut paljon vääryyttä ja loukkauksia.
Sinä olet aivan kuin käpertynyt ihmisten painostuksen alla -
johonkin elämäsi koloon. Tiedä, että tänään Jumalan Sana tulee -
sinua lähelle. Se lohduttaa sinua.
Sinun kolosi ei ole Jumalalta salassa.
Ei sinun sydämesi eivätkä ne asiat ja pettymykset, -
mitkä ovat sinua saartaneet viime päivien ja kuukausienkin aikana.
On suurenmoista julistaa, että Jeesus on nyt paikalla.
Jeesus on siinä, missä sinä olet.
Hän hiljaa aivan kuin kohottaa sisäisten silmiesi katsetta -
ja sanoo: "Älä pelkää. Minä autan sinua. Minä tuen sinua.
Minä lohdutan sinua." Kun nämä sanat saavat laskeutua sisimpääsi, -
sinä yhtäkkiä tajuat, ettet sinä voi siirtää ahdistustasi pois, -
mutta sinun vierelläsi on Hän, joka tekee sen.
Hän ottaa ihmeellisiin käsiinsä sinun elämäsi ja sanoo: -
"Sinä olet minulle arvokas. Olet minulle arvokas sen tähden, -
että olen maksanut sinusta täyden hinnan, -
lunastanut sinut Golgatalla sovintovereni kautta."
Tämän evankeliumin äärellä etsivälle tarjotaan -
valtava löydön siunaus.
Se kytkeytyy tuohon yhteen ja ainoaan valtavaan nimeen Jeesus.
Hän, Jumalan Poika, on tässä ja nyt meidän kanssamme.
Sen tähden hiljennymme rukoukseen -
ja saamme olla Jumalan kasvojen edessä hetken tässä rukouksissa.
Rakas Jeesus, laske haavoitetut kätesi juuri hänen kohdallaan, -
joka on ollut niin pitkään masentunut ja uupunut.
Hän on menettänyt aivan kuin elämisen toivon ja halun.
Hän on ollut monien vaikeuksien saartamana.
Sinne, missä hän on, Sinä, Jeesus, lasket nyt haavoitetun kätesi -
ja julistat rauhaa hänen elämänsä ympärille.
Sinä avaat hänen ymmärryksensä käsittämään, -
kuinka suunnaton lahja, kuinka suunnaton elämä, -
kuinka valtava rakkaus ympäröi häntä.
Herra, Sinä rakastat, koska Sinulle tämä ystävä on äärettömän tärkeä.
Sen tähden saan julistaa sinulle: Älä ole allapäin, -
vaan nosta Jeesuksen nimessä pääsi -
ja anna Jeesuksen sovintoveren laskea elämäsi ylle.
Tulkoon Pyhä Henki sinetöimään elämäsi Jumalan taivasta varten -
ja me saamme sanoa aamen.
Jeesus jokaista siunatkoon! Aamen.
Ystäväni, jos haluat tukea tätä ohjelmaa, -
niin voit soittaa tukinumeroon -
0600 10077.
Puhelun hinta on noin 10 euroa.
Voit myös tilinumeron kautta tukea.
Muistathan kuvaruudun alareunassa olevan viitteen.
Suuri kiitos sinulle lahjastasi!
Tekstitys: Tuula-Riitta Virrankare